b'\n_START_ARTICLE_\nSassnitz\n_START_SECTION_\nHistorie\n_START_PARAGRAPH_\nOmr\xc3\xa5det omkring Sassnitz har v\xc3\xa6ret beboet siden bronzealderen. De mange k\xc3\xa6mpeh\xc3\xb8je viser dette tydelig. Det nord for byen beliggende Burgw\xc3\xa4lle am \xe2\x80\x9eHengst\xe2\x80\x9c og Buddenhagener \xe2\x80\x9eSchlo\xc3\x9fberg\xe2\x80\x9c viser, at bebyggelserne ogs\xc3\xa5 har v\xc3\xa6ret beboet af venderne. _NEWLINE_F\xc3\xb8rst i 1906 blev bonde- og fiskerlandsbyen Crampas og fiskerlejet Sassnitz til "Sassnitz kommune". Fiskeriet var (og er) betydningsfuldt. Byboernes \xc3\xb8nske om ferie ved havet, f\xc3\xb8rte i slutningen af det 19. \xc3\xa5rhundrede til, at der kom mange turister til R\xc3\xbcgen. _NEWLINE_I 1871 blev vejen til Sassnitz udvidet, 1891 blev egnen omkring Bergen tilsluttet jernbanenettet, fra 1878 var der skibsforbindelse til polske Stettin, i 1889 blev ogs\xc3\xa5 havnen i Sassnitz anlagt og kort tid efter skibsforbindelser til R\xc3\xb8nne, Trelleborg og Memel. De nye forbindelser gjorde, at byen voksede hurtigt. Kridtindustrien blev udbygget, fiskeri og fiskeindustrien blev dominerende og turismen voksede._NEWLINE_I begyndelsen af det 20. \xc3\xa5rhundrede kom strandpromenaden med pensioner og hoteller. Efter etableringen af f\xc3\xa6rge og postdamperlinier, opstod der nye villakvarterer._NEWLINE_Sassnitz blev i slutningen af februar 1945 en vigtig flugthavn for flygtninge fra \xc3\xb8st. Natten til den 6. til 7.  marts 1945 bombede 191 britiske bombefly skibene i havnen og p\xc3\xa5 reden. Derved blev 17 fart\xc3\xb8jer s\xc3\xa6nket. I det 20 minutter lange luftangreb d\xc3\xb8de 1200 mennesker._NEWLINE_F\xc3\xb8rst i 1957 fik Sassnitz sine k\xc3\xb8bstadsrettigheder. Fiskeindustrien blev i denne tid udvidet yderligere.'